**Általános indokolás**

A rendeletek módosításának alapvető indoka a nyújtott szolgáltatások intézményi térítési díjának évente szükséges felülvizsgálata.

**Részletes indokolás**

**1. §-hoz**

Az élelmezés nyersanyagköltsége emelkedése miatt az óvodai, iskolai és tábori gyermekétkeztetés terén – figyelemmel a gyermek védelméről és gyámügyi igazgatásról szóló 1997. évi XXXI. törvény 151. § (3)-(4) bekezdéseire – a Rendelet 2. mellékletében szereplő élelmezés nyersanyagköltségének meghatározása szükséges.

**2. §-hoz**

Az intézményi térítési díj a szolgáltatási önköltség és az állami támogatás különbözete.

A bölcsődei szolgáltatások szolgáltatási önköltségei változtak, ezért szükségessé vált a személyes gondoskodást nyújtó gyermekjóléti alapellátásokról szóló 41/2003. (XII. 8.) önkormányzati rendelet 2. mellékletében szabályozott intézményi térítési díjak – részletes számításokon alapuló – megfelelő korrekciója.

**3. §-hoz**

A befizetési határidők módosítását a nyugdíjak kifizetésének időpontja indokolja.

**4. §-hoz**

A szociális szolgáltatásokról szóló 7/2005. (IV. 4.) ök. rendelet 2. melléklete tartalmazza az Önkormányzat által nyújtott térítésköteles szolgáltatások intézményi térítési díjait, illetve a személyi térítési díjak kategóriáit. A javasolt intézményi térítési díjak az Önkormányzat 2021. évi költségvetése alapján elvégzett és dokumentált számításokon alapulnak.

**5. §-hoz**

A rendelettervezet hatálybalépésére tesz javaslatot.